**Judith Ellen Heumann** (18. joulukuuta 1947 Philadelphia – 4. maaliskuuta 2023 Washington D.C.) oli yhdysvaltalainen ihmisoikeusaktivisti ja kansainvälisen vammaisliikkeen edellä kävijöitä.

Lapsuus ja koulutus
-------------------

Heumann syntyi Philadelphiassa juutalaiseen perheeseen. Hänen vanhempansa, Werner ja Ilse Heumann, olivat muuttaneet Saksasta 1930-luvulla. Hänen isovanhempansa kuolivat natsien keskitysleirillä. Hän sairasti polion puolitoistavuotiaana.

Hän valmistui Long Islandin yliopistosta vuonna 1969. Vuonna 1970 New Yorkin opetuslautakunta ei myöntänyt hänelle opettajan oikeuksia, koska hän oli riski tulipalon syttyessä. Hän haastoi lautakunnan oikeuteen, mutta New Yorkin kaupunki sopi asian ilman oikeuskäsittelyä. Hänestä tuli kaupungin ensimmäinen pyörätuolia käyttävä ala-asteen opettaja.

Poliittinen työ ja vaikuttamistyö
---------------------------------

### Järjestötyö

Hän oli vuonna 1970 perustetun Toiminnalliset vammaiset (Disabled in Action) yhdistyksen perustajajäsen. Se järjesti vuonna 1972 Heumannin johdolla näyttävän mielenosoituksen katkaisemalla Madison Avenuen istumalakolla. Protesti oli sitä vastaan, että presidentti Nixon ei vahvistanut kuntoutuslakia.

Heumann toimi Berkleyn Itsenäisen elämän keskuksen apulaisjohtajana vuosina 1975–1982. Sinä aikana eniten julkisuutta saanut vaikuttamistyö oli vuonna 1977 San Franciscon hallintorakennuksen edessä toteutettu 28 päivää kestänyt istumalakko. Tavoitteena oli saada kuntoutuslain 504 pykälän muutokset vahvistettua.

Heumann oli perustamassa vuonna 1983 Maailman vammaisinstituuttia. Hän toimi sen apulaisjohtajana vuoteen 1993 asti. 

### Viranomaistehtävät

Heumann toimi vuosina 1993–2001 presidentti Bill Clintonin hallinnossa opetusministeriön erityisopetuksen ja kuntoutuspalvelujen toimiston apulaissihteerinä. Hän vastasi kansallisen tason lainsäädännön toimeenpanosta erityisopetuksen, vammaistutkimuksen, ammatillisen kuntoutuksen ja itsenäisen elämän ohjelmissa palvellen yli 8 miljoonaa vammaista nuorta ja aikuista.

Heumannin seuraava työ oli olla vuosina 2002–2006 Maailmanpankin vammais- ja kehitystyöneuvonantajana. Hän johti pankin vammaistyötä ja työskenteli laajentaakseen sen tietämystä ja valmiuksia työskennellä hallitusten ja kansalaisyhteiskunnan kanssa vammaisuuden sisällyttämiseksi pankin toimintaan.

Presidentti Barack Obama nimitti Heumannin ulkoministeriön vammaisoikeuksien erityisneuvonantajaksi. Hän oli siinä virassa vuosina 2010–2017.

BBC valitsi Heumannin vuonna 2022 sadan vaikutusvaltaisen ja innostavan naisen listalle 100 Women.

Lähteet
-------

1. ↑  The World Mourns the Passing of Judy Heumann, Disability Rights Activist *Judy Heumann*. Viitattu 11.3.2023. (englanniksi)
2. ↑  Heini Saraste: Vammaiset uskovat muutokseen *Helsingin Sanomat*.  25.9.2012. Viitattu 11.3.2023.
3. ↑  She’s considered the mother of disability rights — and she’s a ‘badass’ *Washington Post*. Viitattu 12.3.2023. (englanniksi)
4. ↑  Disability Rights Timeline *isc.temple.edu*.  Arkistoitu 20.12.2013. Viitattu 12.3.2023.
5. ↑  Ivan Natividad|: UC Berkeley mourns, celebrates the life of disability rights icon Judith Heumann *Berkeley News*.  7.3.2023. Viitattu 12.3.2023. (englanniksi)
6. ↑  WID's Founders - World Institute on Disability *wid.org*.  Arkistoitu 20.1.2022. Viitattu 12.3.2023.
7. ↑  Heumann, Judith E U.S. Department of state. Viitattu 12.3.2023.
8. 1 2  Judy Heumann | Advocate For Rights Of Disabled People | judithheumann *Judy Heumann*. Viitattu 12.3.2023. (englanniksi)
9. ↑  BBC 100 Women 2022: Who is on the list this year? *BBC*.  6.12.2022. Viitattu 27.4.2023.

Aiheesta muualla
----------------

* Judith Heumannin kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Korea

 |
|  |
| Muut | 
* SNAC

 |

 |